138 Filius

Secundum ethimologiam*,* filius dicitur quia fit ut ille, id est, ut pater.

Vnde Chrisostomus *Super Mattheum*, homilia 13, in hoc cognoscitur quod filii Dei sumus si similes ei fuerimus. Filii carnales frequenter assimulantur patribus in aliquo membro aut in loquela aut in aliquo signo. Filii autem spirituales assimulatur Deo in sanctitate ut quia prima non sunt filii laudandi sed propter seruicia. Vnde Christus dicit Matt. 5[:44-5]: *Ora te pro persequentibus et calumniantibus vos: ut filii Patris vestri*.

Scitis, Chrisostomus, *Homilia* 24, quod est in arboribus humor, hoc in hominibus amor. Humor ex radice ascendit et herbam. De herba autem non reuertitur ad radicem, set sursum transmittitur ad semen. Sic et amor ascendit de Patre ad filios, sed non reuertitur. Ideo, parentes naturaliter magis diligent.

Secundum Hugonem, filius dicitur a familia quasi famulus. Sicut ergo vna est familia Dei alia diaboli, ita quidam sunt filii Dei quidam diaboli. Vnde dicit [1] Johan. Canonica c. 3[:10]: *In hoc manifesti sunt filii Dei, et filii diaboli. Omnis qui non est justus, non ex Deo*.

Vnde Augustinus *De Trinitate* libro 13, c. 21, homo non debet desperare quin possit esse filius Dei, ex quo Filius Dei factus est filius hominis, quia Joan. 1[:12]: *Quotquot receperunt eum, dedit eis potestatem filios Dei fieri*. Et quid est eum recipere nisi illud quod sequitur hiis qui credunt in nomine eius. Vnde Cesarius, *Ad monachos*, homilia 8, filii Dei et filii diaboli discernuntur per humilitatem et superbiam. Quem superbum videris, filium diaboli crede.

Et Chrisostomus, *Homilia* prima, sepe defectus filiorum prouenit ex defectu qui si diuicias eligant et non mores, pulcritudinem et non fidem, et si in coniugibus querant quod in meretricibus queri, solet tales non generant filios sibi obedientes[[1]](#endnote-1) nec Deo, sed contumaces, ut iam filli eorum non fiunt fructus iuste coniunccionis eorum, sed condigna pena irreligiositatis eorum.

Vnde narrat Chrisostomus *Super Mattheum*, Homilia 1, quod rex Ezechias egrotans, presentes Ysaia propheta, docuit filium suum Manassen timere Deum et bene regere regnum, cui dixit Ysaias, Non descendunt verba tua in cor eius, sed et me interficet. Quod audiens rex statim uoluit suum interficere, dicens, Melius est me sine liberis descendere quam talem heredem relinquere, sed Ysaias vix eum cohibuit.

Item Chrisostomus, *Homilia* nona, aliqui prouident filiis suis milicias, aliqui honores, sed nemo filiis suis prouidet Deum. Perdicionem filiorum magno precio comparant, sed salutem eorum nec dono recipere volunt. Si viderint eos paupers, tristantur, si raptores nemo tristatur, ut sic ostendant se pocius parentes corporum quam animarum.

Narrat Plinius, *De naturis rerum,* quod Siris et Afris non nocent aspides. Ideo infantes suos obiciunt aspidibus ad experiandum vtrum sint sui uel non. Sic Deus probat filios an sint ex sanguinibus an ex Deo nati. Sic dicit Geraldus, in *Topographia Hibernie,* quod aliquando experibiatur an insula Monia pertineret ad Hiberniam nec Angliam eo quod serpentes viuos admittere.

¶ Item, ut communiter filius est libere procreates, Gal. 4[:30]: *Non erit heres filius ancille cum filio libere*.

¶ Item, est tenere educates, Ysai. 49[:15]: *Numquid oblivisci potest mulier infantem suum, ut non misereatur filio uteri sui?*

Tercio, est paternis bonis dedicatus ut ait pater filio secum commoranti, Luc. 15[:31]: *Fili, tu semper mecum es, et omnia mea tua sunt*.

Vide plus de filio infra folio ad talem signum [154 Filii Dei].

1. obedientes ] *add*. sibi F.128. [↑](#endnote-ref-1)